22.          ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ                Αριθ. Τ. 1413/120/Α/0019                 της 9/24 Μαρτ. 1998 (ΦΕΚ Β΄287) Εξόφληση οφελών του Δημοσίου (Τελωνείων) με μετρητά και επιταγές. Έχοντας υπόψη: 1.Τις διατάξεις του άρθρου 2 του ΑΝ 1819/1951 -περί του τρόπου διεξαγωγής των πάσης φύσεως συναλλαγών του Δημοσίου»· όπως τροποποιήθηκαν με τις διατάξεις του άρθρου 89 του Ν. 1041/80. 2.Την αριθμ. 78069.5.3.1952 απόφαση μας «περί εφαρμογής των διατάξεων του ΑΝ. 1819/51. Περί του τρόπου διεξαγωγής των πάσης φύσεως συναλλαγών του Δημοσίου (ΦΕΚ71/Β/1952). 3.Την αριθμ 1107147/1239/0006Α/4.10.96) Κοινή απόφαση Πρωθυπουργού και Υπ. Οικονομικών (ΦΕΚ 922/Β/7.10.96) «Ανάθεση αρμοδιοτήτων του Υπ. Οικονομικών στους Υφυπουργούς Οικονομικών», αποφασίζουμε.: 1.Κατ' εξαίρεση των οριζομένων στο κεφ. Β της αριθμ. 78069/1952 απόφασης μας, οι πληρωμές των οφειλών του Δημοσίου που πραγματοποιούνται σε Τελωνεία στα οποία είναι εγκαταστημένος διαχειριστής ή πράκτορας της Τράπεζας της Ελλάδος διενεργούνται ως ακολούθως: α)Οφειλές μέχρι ποσού πεντακοσίων χιλιάδων δραχμών (500.000) εξοφλούνται είτε με μετρητά, είτε με επιταγές. β)Οφειλές μεγαλυτέρου ποσού εξοφλούνται υποχρεωτικά με επιταγές. 2.Οι επιταγές εκδίδονται από την Τράπεζα της Ελλάδος, καταρτίζονται και υπογράφονται από τον ενεργούντα την πληρωμή πράκτορα της. Προσυπογράφονται δε από τον αρμόδιο Τελωνειακό Ταμία. Η προσυπογραφή αυτή έχει την έννοια της επιβεβαίωσης του δικαιούχου προσώπου καθώς και του ποσού της επιστροφής που αναγράφεται στον σχετικό τίτλο πληρωμής (απόφαση επιστροφής). 3.Στον τίτλο πληρωμής συντάσσεται από μεν τον Τελωνειακό Ταμία πράξη εντολής πληρωμής στην οποία απαραιτήτως γίνεται μνεία του ποσού της επιστροφής και του αριθμού της επιταγής από δε τον πράκτορα της Τράπεζας της Ελλάδος εξοφλητική πράξη κατά την παράδοση της επιταγής στον δικαιούχο. 4.Επιταγές που εκδίδονται σε εφαρμογή της παρούσας δεν μεταβιβάζονται με οπισθογράφηση, παρά μόνο υπέρ, Τράπεζας που μετέχει στο γραφείο συμψηφισμού της Τράπεζας της Ελλάδος, του Ταχ. Ταμιευτηρίου και του Ταμείου Παρακαταθηκών και Δανείων. 5.Η απόφαση αυτή, από τις διατάξεις της οποίας δεν προκαλείται δαπάνη σε βάρος του Κρατικού Προϋπολογισμού, να δημοσιευθεί στην Εφημερίδα της Κυβερνήσεως. (Αντί για τη σελ. 126,09(α) Σελ. 126,09(β) Τεύχος 1240-Σελ. 49 25.Β.γ.21 Πληρωμή με επιταγή 